open-index/open-wikipedia-markdown huggingface dataset:
ריחופית

**רִחוּפִית** (שם מדעי: *Orthetrum*) היא סוג של שפיריות במשפחת הטיסניתיים, בעל מינים רבים הנפוצים במרבית העולם הישן.

בישראל שמונה מינים מהסוג.

## תיאור
גודלם של הבוגרים נע בין גדול לקטן; במינים האפריקאיים, מוטת הכנפיים נעה בין 22 ל-50 מ"מ. צבע גופן של נקבות בוגרות ושל צעירים צהוב עד חום עם דוגמה שחורה; הדוגמה מהווה לעיתים קרובות סימן זיהוי למין. זכרים בוגרים, לעומת זאת, מפתחים צבע כחול-אפור על רוב גופם, ובמקרים רבים קשה מאוד לזהות מינים בשטח ללא לכידת פרט ובדיקה של צורת ההמולה (hamule).

## מינים בסוג
הסוג כולל את המינים הבאים:

## קישורים חיצוניים

## הערות שוליים

קטגוריה:בעלי חיים שתוארו ב-1833
קטגוריה:טקסונים שתוארו בידי אדוארד ניומן
קטגוריה:שפיריות
אדם וחוה (אוטו מולר)

**אדם וחוה** הוא ציור מאת הצייר הגרמני אוטו מולר, אחד מהאמנים הבולטים של קבוצת הגשר. היצירה מוצגת במוזיאון שטאדל בפרנקפורט.

## אודות היצירה
אוטו מולר נחשב לרומנטיקן שבין ציירי קבוצת "הגשר". לאורך חייו הוא התרכז במבחר מצומצם של נושאים, בעיקר בעירום ודיוקנאות, במסגרת חיפושיו אחר הפשטות והראשוניות. במקום לשאוף לאידיאליזם, הוא ביטא רגישות רבה לשוק האמנות. "אדם וחוה" הוא אחד מציורי האוהבים הרבים שיצר, אך תיאור האדם והטבע בו אינו ראשוני כפי שהוא עשוי להיראות במבט ראשון: חוה, המודעת לעירומה, מכסה את ערוותה, ויוצאת מגן העדן יחד עם אדם כאילו היה זה קתדרלה.

## רכישת הציור
הציור הגיע למוזיאון שטאדל מפרייבורג בשווייץ בשנת 1950. הכימאי ארתור סטול (1887–1971), אשר התגורר בבזל, הציע אותו כמתנה באופן דיסקרטי, במטרה "לסייע בשיקום אוסף האמנות המודרנית" של המוזיאון. אוסף זה נפגע קשות בעקבות ביזת יצירות אמנות בידי הנאצים בשנת 1937, אז הוסרו 77 ציורים מהמוזיאון בהוראה מברלין. עד תום שלטון הנאצים, כמעט שלא נותר ייצוג לאמנות מודרנית בפרנקפורט – מצב שאפיין מוזיאונים רבים בגרמניה.

## קישורים חיצוניים

## הערות שוליים

קטגוריה:ציורי התנ"ך
קטגוריה:ציורים מהמאה ה-20
קטגוריה:ציורי זוגות
קטגוריה:אדם וחוה בציורים
פסטיבל ג'נסיס

**פסטיבל ג'נסיס** הוא פסטיבל מוזיקה ישראלי, שנתי, המתקיים בגן לאומי מעיין חרוד ומציע חוויית קמפינג בטבע וכולל הופעות של עשרות אמנים ישראליים מובילים, במגוון סגנונות מוזיקליים.

הפסטיבל מתקיים מדי שנה מאז 2021 (למעט שנת 2024 בה נדחה עקב המצב הביטחוני) והוא נמשך לשני ימי הופעות ושני לילות קמפינג.

בכל שנה משתתפים בפסטיבל מיטב האמנים הישראליים, כולל כאלה שפרצו את גבולות ישראל ומופיעים בפסטיבלים בינלאומיים. הפסטיבל מושך אליו קהל מגוון וחובבי מוזיקה מכל רחבי הארץ, ומדי שנה מגיעים אליו עשרות אלפי אנשים.

## היסטוריה
פסטיבל ג'נסיס הושק בשנת 2021 על ידי קבוצת טו מיקס (ToMix), במהלך מגפת הקורונה, מתוך הרצון לאפשר לאנשים להתכנס, ליהנות ממוזיקה משותפת, ולהתחבר מחדש לטבע ולאוויר הפתוח. שמו, "ג'נסיס" (בראשית), מסמל התחדשות, חיבור בין אנשים, והערכה מחודשת ליופייה של הארץ. סמל הפסטיבל הוא עגור, המסמל חופש, נדידה והתכנסות בקהילות גדולות.

הפסטיבל הראשון התקיים בפארק הירדן והחל משנת 2022, הוא מתקיים בגן הלאומי מעיין חרוד. בשנת 2024 נדחה הפסטיבל בשל המצב הביטחוני (אירועי 7 באוקטובר והלחימה בצפון) והוא צפוי לשוב בשנת 2025.

## תוכן מוזיקלי
בפסטיבל מופיעים אמנים ממגוון ז'אנרים, כולל: ישראלי, היפ הופ, רוק, טראנס, טכנו ומוזיקת עולם.

כחלק מחזונו, הפסטיבל מקדם אמנים צעירים וחדשים, ומעניק להם את **במת OASIS**, במטרה להרחיב את אופקי הקהל ולהפגיש אותו עם מוזיקאים ומוזיקה חדשה.

**במתחם הפסטיבל פועלות שלוש במות מרכזיות:**
* במה מרכזית
* במה אלטרנטיבית (OASIS)
* במה אלקטרונית

בנוסף, בפסטיבל מתחמי אוכל ושתייה, סדנאות שונות ומתחם קמפינג.

## אמנים
בפסטיבל השתתפו לאורך השנים וישתתפו ב-2025 אמנים ישראליים כמו: אהוד בנאי, רביד פלוטניק, דודו טסה, יסמין מועלם, מוש בן ארי, אביהו פנחסוב, אביתר בנאי, נינט טייב, בר צברי, יסמין מועלם, טונה, נונו, פלד, חנן בן ארי, אברהם טל, תקווה 6, בלקן ביט בוקס, עטר מיינר, פול טראנק, הפיל הכחול, וייב איש, מארינה מקסימיליאן, אינפקטד מאשרום, מוניקה סקס, עמרי סמדר, לולה מארש, אלון עדר ולהקה, ג'ימבו ג'יי, שאזאמאט, עלמה גוב, הג'ירפות, מרסדס בנד, הדג נחש.

## קישורים חיצוניים
* עמוד הפייסבוק של הפסטיבל
* האתר הרשמי של הפסטיבל
* עמוד האינסטגרם הרשמי של הפסטיבל
## הערות שוליים

קטגוריה:ישראל: פסטיבלי מוזיקה
קטגוריה:עמק יזרעאל
אדם וחוה (פרנץ פון שטוק)

"אדם וחוה" הוא ציור מאת האמן הגרמני פרנץ פון שטוק. היצירה מציגה פרשנות אפלה ונוגה של סיפור החטא הקדמון, תוך שימוש בסמליות טעונה המתכתבת עם מצבו הנפשי של הצייר.

## תיאור היצירה
בציור זה, האדם והאישה אינם מוצגים בגן עדן אידילי, אלא בתפאורה קודרת המשקפת את עולמו הפנימי של פון שטוק. גופם של אדם וחוה ניצבים בקדמת הבמה בתנוחת קונטרה פוסטו עדינה. נחש מתפתל סביב רגלה של חוה, מטפס במעלה זרועה ומגיע עד לתפוח שבידה, אותו הוא נושך. חוה, בעלת השיער האדמוני, מביטה בערגה לעבר אדם מתוך הצללים, בעוד שהוא מצביע לכיוון גופה בתנועה שמרמזת על פיתוי וחטא. היצירה מבטאת את נושאי החטא, התשוקה והדקדנס – אלמנטים מרכזיים בעולמו הרגשי של פון שטוק, שכונה "נסיך הציירים" של מינכן.

## רכישת היצירה
לאחר פטירתו של אדולף הויזר בשנת 1938 ושל אשתו לואיזה בשנת 1953, רכשה קרן אדולף ולואיזה הויזר לאמנות ותרבות מספר יצירות אמנות, כולל הציור "אדם וחוה", אשר נכלל באוסף ההשאלות של מוזיאון שטאדל בפרנקפורט. חלק מהיצירות באוסף המוזיאון הגיעו גם מאוסף האמנות הפרטי של הזוג הויזר.

## הערות שוליים

קטגוריה:ציורי התנ"ך
קטגוריה:אדם וחוה בציורים
קטגוריה:ציורי שמן
קטגוריה:ציורים מהמאה ה-20
קטגוריה:ציורי זוגות
קטגוריה:ציורי פירות
אורחות יושר

**ארחות יושר** הוא חיבור מאת הרב חיים קנייבסקי, הספר הוא ספר מוסר המיוסד על מאמרי חז"ל וכולל הדרכה בתיקון המידות, עבודת השם, יראת שמיים, תפילה ואמונה.

## תוכן הספר
הספר מהווה ליקוט אמרות חז"ל לחיזוק ביראת שמיים, ומידות טובות, תורה, תפילה ואמונה.

בפתח הספר מופיעה הקדמת המחבר בה מפרט את סיבת כתיבת והדפסת ספרו על פי דברי חז"ל. הדברים שמופיעים בספר מסודרים בשלושים פרקים על סדר אותיות האל"ף-בי"ת: אמת, ביטול תורה, גמילות חסדים, לדון לכף זכות, הדרת פנים, הפך בה והפך בה, השגחה, ותרנות, זריזות, חינוך, טהרה, יראת שמיים, יראת חטא, כיבוד אב ואם, כבוד רבו ותלמיד חכם, כבוד חבירו, כעס, ליצנות, מידות, נקימה ונטירה, סבר פנים יפות, ענוה, פחד ודאגה, צניעות, קנאה, רוח הקודש, שמחה של מצווה, שתיקה, תורה ותפילה. אמרות חז"ל מופיעות בצורה ערוכה ומעובדת בלשונו של המחבר, בתוספת ביאוריו ודברי מוסר ממנו. מובאות רבות בספר הם מספריו של החפץ חיים.

## כתיבת הספר
הספר נכתב במשך 30 יום בלבד, ונכתב על פי הצורך שראה והדברים שהגיעו לפתחו. הספר נדפס לראשונה בשנת תשנ"ז והפך לרב מכר, ונדפסו ממנו מהדורות רבות, בהמשך הספר יצא לאור גם במהדורה מבוארת, במהדורה לילדים ובאנגלית. לבקשת רבים שיוסיף פרקים לספר, הגיב המחבר ששום דבר לא כתב מליבו אלא רק ממה שה' שם בליבו. כששיבחו את הספר אמר על כך הרב שזה משום שאין כלום משלו רק מאמרי חז"ל. את כל ההכנסות ממכירות הספר העביר לצדקה.

ראשי ישיבות עודדו לימוד קבוע בספר, בהם הרב ברוך דב דיסקין, הרב איתמר גרבוז, הרב יצחק זילברשטיין והרב יחיאל קלרמן.

## מהדורות
* מהדורה ראשונה, בני ברק, ה'תשנ"ז
* מהדורה ב'-י"א, בני ברק, ה'תשנ"ז
* מהודרה עם "הוספות ביאורים ועיונים", הוצאת ארחות יושר, תשע"ט

### עיבודים לילדים
* **ארחות יושר שלי**, חבורת תרי"ג

## קישורים חיצוניים
* 
* 
* 
* שיעורים בספר ארחות יושר באתר קול הלשון
* 

## הערות שוליים

קטגוריה:ספרי מוסר
קטגוריה:חיים קניבסקי
שמשון ודלילה (מקס ליברמן)

**שמשון ודלילה** היא יצירת אמנות משנת 1902 של הצייר מקס ליברמן. הציור מתאר את הרגע הדרמטי שבו דלילה מציגה את שיערו הגזוז של שמשון, ובכך גוזלת ממנו את כוחו. היצירה מוצגת במוזיאון שטאדל בפרנקפורט ונחשבת לדוגמה בולטת לפרשנות המודרנית של סיפורים מקראיים באמנות האירופית.

## תיאור היצירה
הציור מציג את דלילה ברגע ניצחונה, כאשר היא מציגה את תלתליו הגזוזים של שמשון בפני בעלי בריתה הפלשתים. שמשון, שגזיזת שערו נטלה ממנו את כוחותיו העל-טבעיים, שוכב בחיקה חסר אונים. ליברמן המחיש את הסיפור התנ"כי כמאבק בין המינים, כאשר המתוארים ביצירה שמשון ודלילה עירומים ושניהם מציגים תנוחות דרמטיות אל מול רקע חד של סדינים לבנים וקירות אפורים.

## משמעות היצירה
דלילה מיוצגת כאישה פאם פאטאל, אשר נוטלת את כוחו של אהובה. דמותה משקפת את הפופולריות של דמויות נשיות חזקות באמנות בראשית המאה ה-20. יצירה זו היא אחת מהביטויים הוויזואליים המשמעותיים ביותר של נרטיב הבגידה התנ"כי, והיא משתלבת ברוח היצירה של ליברמן, שהדגישה נושאים דרמטיים ותמות של מתח חברתי ופסיכולוגי.

## אודות הצייר
מקס ליברמן היה צייר וגרפיקאי גרמני ממוצא יהודי אשכנזי ואחד מהתומכים הבולטים באימפרסיוניזם בגרמניה. הוא נולד למשפחת בנקאים יהודית בברלין, ולמד משפטים ופילוסופיה לפני שפנה ללימודי ציור ורישום. במהלך חייו התגורר בברלין והפך לצייר דיוקנאות מפורסם. יצירתו הושפעה מציירים כמו אדואר מאנה, והוא התרכז בעיקר בסצנות מהבורגנות ובנופים מגנו ליד אגם ואנזה. ב-1933 התפטר מהאקדמיה הפרוסית לאמנויות עקב המדיניות האנטי-יהודית של הנאצים ונפטר בשנת 1935.

## קישורים חיצוניים

## הערות שוליים

קטגוריה:ציורי שמן
קטגוריה:ציורי התנ"ך
קטגוריה:שמשון
קטגוריה:ציורים מהמאה ה-20
קטגוריה:ציורי עירום
קטגוריה:שמשון בציורים
Axiom Mission 5

**Axiom Mission 5** (או **Ax-5**) היא טיסת חלל פרטית לתחנת החלל הבין-לאומית. הטיסה תושק לא לפני מאי 2026 ותימשך כ-30 יום. היא תופעל על ידי חברת אקסיום ספייס תוך שימוש בחללית של SpaceX, דרגון 2.

## צוות
המשימה תכלול מפקד בעל הכשרה מקצועית ושלושה אסטרונאוטים פרטיים. 

כאשר הוכרז ב-2023 כי אקסיום ספייס תשלח אסטרונאוט הונגרי מההמשרד ההונגרי לחלל לתחנת החלל הבין-לאומית, עלתה השערה שזה יקרה במשימת Ax-5, אולם האסטרונאוט ההונגרי טיבור קאפו עתיד לטוס במשימה-Ax-4.

ממשלת צ'כיה חתמה על מזכר הבנות עם חברת אקסיום ספייס בשנת 2024 לשיגור האסטרונאוט הצ'כי הראשון כחלק מ"המסע הצ'כי לחלל". מדובר באסטרונאוט אלס סבובודה  לכן סביר להניח שהוא יהיה חבר בצוות.

ממשלת בריטניה הודיעה גם היא שבכוונה לקנות את כל ארבעת המושבים במשימה הקרובה עבור האסטרונאוטים הבריטים מייגן כריסטיאן , רוזמרי קוגן , ג'ון מקפאל  וטימותי פיק . גם הצוות וגם המשימה הספציפית עדיין לא אושרו.

## קישורים חיצוניים

## הערות שוליים

קטגוריה:תחנת החלל הבין-לאומית
קטגוריה:טיסות חלל פרטיות
Wildflower (שיר של בילי אייליש)

"**Wildflower**" (בעברית: "**פרח בר**"), הוא שיר של הזמרת והיוצרת האמריקאית בילי אייליש. השיר יצא לאור ב-17 במאי 2024 על ידי חברות התקליטים דארק-רום ואינטרסקופ רקורדס, כרצועה החמישית מתוך אלבום האולפן השלישי שלה, *[[Hit Me Hard and Soft]]*.

למרות שלא שוחרר כסינגל, "Wildflower" נכנס לעשירייה הראשונה ביוון, איסלנד, מלזיה, המזרח התיכון, פורטוגל ובריטניה, כמו כן, השיר גם היה בין 20 המובילים באוסטרליה, קנדה, צ'כיה, אירלנד, ליטא, לוקסמבורג, ניו זילנד, סינגפור, שווייץ וארצות הברית. השיר ממוקם במקום ה-89 במצעד סוף השנה של בילבורד הוט 100 לשנת 2024.

## רקע
ביולי 2024, אייליש ביצעה את "Wildflower" בפרק שלה בסדרה של אמזון מיוזיק, "Songline". השיר היה גם חלק מהפרק של אייליש בסדרה "A Color's Show" שיצא ב-18 בספטמבר. ב-19 באוקטובר, אייליש ביצעה את השיר כחלק מהסט של "סאטרדיי נייט לייב", כאשר אחיה פיניאס או'קונל ליווה אותה בגיטרה אקוסטית.

## הרכב
למרות שאייליש מעולם לא הבהירה על מי נכתב השיר, דווח מאוחר יותר ששורות מרובות בשיר מרמזות על מערכת היחסים שלה עם דבון לי קרלסון, חברתו לשעבר של ג'סי רת'רפורד שאיתה יצאה אייליש בעצמה מאוקטובר 2022 עד מאי 2023. שם השיר הוא ככל הנראה התייחסות ל-"Wildflower Cases", חברה שהוקמה על ידי קרלסון.

עם יציאתו של השיר, בילבורד דירג את "Wildflower" כשיר האהוב מאלבום האם שלו, *[[Hit Me Hard and Soft]]*.

## פרסים ומועמדויות

## מיקומי שיא
### מצעדי סוף שנה

## הערות שוליים

קטגוריה:שירי 2024
קטגוריה:סינגלים מ-2025
קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:סינגלים בהוצאת אינטרסקופ רקורדס
אבי גרינצייג

**אברהם (אבי) גרינצייג** (נולד ב-24 במאי 1987, כ"ה באייר ה'תשמ"ז) הוא יועץ אסטרטגי, עיתונאי ופרשן פוליטי חרדי. שימש בעבר כפרשן במקומון "קו עיתונות" וכעורך ראשי באתר "בחדרי חרדים". מחבר הספר "ממשלה. עם. אדם".

## ביוגרפיה
גרינצייג למד בישיבת הקטנה קול תורה לצעירים בירושלים ובישיבה הגדולה פוניבז' בבני ברק.

החל את דרכו העיתונאית ב־2009 באתר "בחדרי חרדים", וב־2014 מונה לעורך הראשי שלו. בין השנים 2017–2019 שימש עורך ראשי ברשת המקומונים החינמיים "קו עיתונות".

בשנת 2024 פרסם את ספרו "ממשלה. עם. אדם", העוסק בעקרונות הדמוקרטיה, זכויות אדם והמשטר הישראלי. 

ביוני 2025 החל לרכז את תחום התקשורת מטעם בית הרב דוב לנדו, בכיר מנהיגי הציבור החרדי-ליטאי. במסגרת זו הוא מרכז את תחום גיוס החרדים, ומביא את עמדת "דגל התורה".

גרינצייג מופיע תדיר בתקשורת המזוהה עם הימין, ובהם רדיו "גלי ישראל" ו"ערוץ 14".

בן דוד רחוק של העיתונאי אבישי גרינצייג (אביו הוא בן-דוד שני של אבישי). מתגורר בשכונת רמות בירושלים.

## קישורים חיצוניים

* אבי גרינצייג, באתר ערוץ 7

## הערות שוליים

קטגוריה:בוגרי ישיבת פוניבז'
קטגוריה:עיתונאים חרדים ישראלים
קטגוריה:עיתונאים כותבי עברית
קטגוריה:ויקיפדים ישראלים
קטגוריה:רמות אלון: אישים
קטגוריה:ישראלים שנולדו ב-1987
ספיידרמן (סדרת אנימציה, 1967)

**ספיידרמן** (באנגלית: **Spider-Man**) היא סדרת אנימציה אמריקאית שהייתה העיבוד המונפש הראשון של ספיידרמן. הסדרה נוצרה על ידי סטן לי וסטיב דיטקו.

הסדרה שודרה במקור מ-9 בספטמבר 1967 עד 14 ביוני 1970. העונה הראשונה והשנייה של הסדרה שודרה במקור בארצות הברית ברשת ABC והעונה השנייה של הסדרה שודרה במקור בסינדיקציה.

## תקציר העלילה
עלילת הסדרה מתמקדת בהרפתקאותיו של פיטר פארקר, סטודנט בקולג' אשר מקבל כוחות על לאחר שננשך על ידי עכביש רדיואקטיבי. בתור ספיידרמן, הוא נלחם במספר רב של נבלים.

## סקירה

## הפקה
הסדרה הופקה במקור על ידי אולפני ההנפשה "Grantray-Lawrence Animation" תחת פיקוחו של המפיק בפועל רלף בקשי. עקב בעיות כספיות האולפן נסגר לאחר הפקת העונה הראשונה. העונה השנייה והשלישית של הסדרה הופקו על ידי אולפני ההנפשה "Krantz Films" בעוד שבקשי שימש כבמאי הסדרה.

## קישורים חיצוניים

קטגוריה:מארוול קומיקס - סדרות טלוויזיה
קטגוריה:סדרות הנפשה של מארוול קומיקס
קטגוריה:סדרות טלוויזיה אמריקאיות שעלו לשידור בשנת 1967
אליפות אירופה באתלטיקה באולם 2025

**[[אליפות אירופה באתלטיקה באולם]]** ה-38 נערכה באפלדורן, הולנד בין ה-6 ל-9 במרץ 2025.

## מדינות משתתפות
46 מדינות השתתפו באליפות ומספר המשתתפים הכולל (גברים ונשים) היה 626 אתלטים.

* **במודגש - המארחת**

## טבלת המדליות

## אתלטית מצטיינת
* לייקה קלאפר (), זכתה בשתי מדליות זהב, בריצת 400 מטר ובריצת שליחות 4x400 מטר.

## אתלט מצטיין
* יקוב אינגבריגטסן (), זכה פעם שלישית ברציפות, בשתי מדליות זהב אישיות, בריצת 1500 מטר ובריצת 3000 מטר.

## שיאים אירופאים
* סנדר סקוטהיים (), קבע בקרב שבע שיא אירופאי חדש של 6558 נקודות.
* דיטאג'י קמבונדג'י (), קבעה בריצת 60 מטר משוכות שיא אירופאי חדש של 7.67 שניות.

## תוצאות התחרות
### נשים
#### מקצועות המסלול

#### מקצועות השדה

### גברים
#### מקצועות המסלול

#### מקצועות השדה

### מיקס

## קישורים חיצוניים

* 

קטגוריה:2025 בספורט
קטגוריה:אליפויות אירופה באתלטיקה
קטגוריה:תחרויות אתלטיקה בהולנד
קטגוריה:חלדרלנד
קטגוריה:2025 בהולנד
רדפילד פרוקטור הבן

**רדפילד פרוקטור הבן** (באנגלית: **.Redfield Proctor Jr**; ) היה איש עסקים ופוליטיקאי אמריקאי מוורמונט, איש המפלגה הרפובליקנית, שכיהן כחבר בית הנבחרים של מדינתו בשנים 1912–1917, לאחר מכן ועד 1919 כחבר הסנאט של ורמונט, וכמושל ורמונט ה-59 בשנים 1923–1925.
## ראשית חייו
רדפילד פרוקטור נולד בעיירה פרוקטור, כבנם של אמילי ג'יין (לבית דאטון) פרוקטור, ושל רדפילד פרוקטור האב, סגן מושל ורמונט, מושל ורמונט, מזכיר המלחמה של ארצות הברית וסנאטור. אחיו, פלטשר פרוקטור, היה גם הוא מושל ורמונט בשנים 1906–1908, ואחיינו, בנו של פלטשר, מורטימר פרוקטור, היה מושל ורמונט בשנים 1945–1947.

פרוקטור הבן קיבל ב-1902 תואר בוגר במדעים בהנדסת מכונות מהמכון הטכנולוגי של מסצ'וסטס, והועסק כמנהל בעסק המשפחתי, חברת השיש של ורמונט. הוא התקדם והגיע לתפקיד סגן הנשיא החברה, ושימש כנשיא חברת הנאמנות פרוקטור. ב-1906 נשא פרוקטור לאישה את מרי שרווד הדריק, ולשניים נולדו שלושה ילדים.

פרוקטור בלט גם בענפים עסקיים אחרים ובקבוצות סחר, כולל כנשיא חברת הרכבות קלרנדון ופיטספורד, ושימש כחבר במועצת המנהלים של בנק שאוואמוט בבוסטון, באגודת התעשיינים הלאומית ובלשכת הסחר של ארצות הברית.
## קריירה פוליטית
פרוקטור היה מעורב בכמה פעילויות אזרחיות, כולל כחבר במועצת הנאמנים של הסנטוריום של ורמונט, של מידלברי קולג', של מכללת ואסר ושל אוניברסיטת ורמונט. הוא כיהן כחבר מועצת העיירה פרוקטור, עד שנבחר לבית הנבחרים של ורמונט, בו הוא כיהן בשנים 1912–1917. לאחר מכן ועד 1919 הוא כיהן כחבר הסנאט של ורמונט. ב-1920 היה פרוקטור נציג לוועידת המפלגה הארצית של המפלגה הרפובליקנית.
## שירות צבאי
במלחמת העולם הראשונה התגייס פרוקטור לצבא ארצות הברית, קיבל מינוי של קפטן בחיל ההנדסה, ואת אימונו הראשוני עשה בפורט בלוואר שבווירג'יניה. הוא הוצב במחסן הנשק בוושינגטון , שם הוא שירת כקצין אספקה של רגימנט ההנדסה ה-322. הוא המשיך לשרת בכוחות המילואים של הצבא לאחר המלחמה והגיע לדרגת קולונל ולתפקיד מפקד הרגימנט ה-322, שהיה יחידה בכוחות המילואים של הדיוויזיה ה-97.
## מושל ורמונט
ב-1922 נבחר פרוקטור כמושל ורמונט, וכיהן בתפקיד בשנים 1923–1925. תקופת כהונתו כמושל עמדה בסימן של מודרניזציה של ממשלת המדינה, כולל מתן סמכות לרשות המבצעת להעסיק מנהל תקציב שיציע את הצעת התקציב של המדינה, ומתן אפשרות למושל להעביר מתפקידם את ראשי המחלקות והנציבויות.
## שנותיו האחרונות
לאחר תום כהונתו כמושל, שב פרוקטור חברת השיש המשפחתית, ושימש כנשיא החברה עד לפרישתו ב-1952, אז היה ליושב ראש מועצת המנהלים של החברה, תפקיד בו הוא שימש עד מותו.

רדפילד פרוקטור הבן נפטר בפרוקטור ב-5 בפברואר 1957. הוא נטמן בבית הקברות סאות' סטריט שבעיר.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1605-1606


## קישורים חיצוניים

* רדפילד פרוקטור הבן באתר אגודת המושלים הלאומית 
* רדפילד פרוקטור הבן באתר The Political Graveyard 
* 

## הערות שוליים

קטגוריה:אמריקאים ילידי ורמונט
קטגוריה:מושלי ורמונט
קטגוריה:מושלי מדינות ארצות הברית מהמפלגה הרפובליקנית
קטגוריה:חברי האספה הכללית של ורמונט
קטגוריה:קצינים אמריקאים במלחמת העולם הראשונה
קטגוריה:בוגרי המכון הטכנולוגי של מסצ'וסטס
קטגוריה:אמריקאים שנולדו ב-1879
קטגוריה:אמריקאים שנפטרו ב-1957
The Today Show

**The Today Show** (או בקיצור **Today**) היא תוכנית בוקר אמריקאית המשודרת ברשת NBC בשעות הבוקר בימי חול מ-7:00 עד 11:00 בכל רחבי ארצות הברית בהתאם לאזור הזמן של כל מדינה; בחוף המזרחי היא משודרת בשידור חי, ובשאר האזורים משודרת התוכנית המוקלטת של אותו בוקר. התוכנית עלתה במקור לשידור ב-14 בינואר 1952 - באותה העת התוכנית הייתה הראשונה מסוגה בארצות הברית ובעולם. זוהי אחת מהתוכניות הוותיקות ביותר בטלוויזיה האמריקנית.

התוכנית כוללת מבזקי חדשות, ראיונות עם אורחים באולפן, עדכוני מזג אוויר, וחלקים שעוסקים בסגנון חיים וחדשות בידור.

התוכנית מופקת בסטודיו 1A במרכז רוקפלר שבניו יורק.

בשנת 2002 התוכנית דורגה במקום ה-17 ברשימת 50 תוכניות הטלוויזיה הטובות ביותר בכל הזמנים של TV Guide.

## צוות המנחים בהווה
### בימי חול

קובץ:Savannah_Guthrie_2022_(cropped)_(cropped).jpg|טקסט=Savannah Guthrie - Co-Anchor| סוואנה גאת'רי (מהמנחים העיקריים) 
קובץ:Craig_Melvin.png|טקסט=Craig Melvin - Co-Anchor| קרייג מלווין (מהמנחים העיקריים) 
קובץ:Al_Roker_by_Gage_Skidmore.jpg|טקסט=Al Roker - Weather and Features Anchor & 3rd Hour Co-Host| אל רוקר (מהמנחים העיקריים והמגיש של עדכוני מזג האוויר) 
קובץ:Carson_Daly_headshot_from_Fleet_Week_New_York_2018.jpg|טקסט=Carson Daly - Pop-Start anchor| קרסון דיילי (מהמנחים העיקריים) 

קובץ:Sheinelle_Jones.jpg|טקסט=Sheinelle Jones - 3rd Hour Co-host| שיינל ג'ונס (מנחה בשעה השלישית של התוכנית) 
קובץ:Actress_Malin_Akerman_Visits_TODAY_Show_(50026255087)_(cropped2).jpg|טקסט=Dylan Dreyer - 3rd Hour Co-host| דילן דרייר (מנחה בשעה השלישית של התוכנית) 
קובץ:Jenna_Bush_Hager_2017_2.jpg|טקסט=Jenna Bush Hager - 4th Hour (Jenna & Friends) Host| ג'נה בוש הייגר (מנחה בשעה הרביעית של התוכנית) 


### בימי שבת וראשון

File:DNC Peter Alexander (28237737824) (cropped).jpg|טקסט=Peter Alexander - Saturday co-anchor & NBC News Chief White House Correspondent| פיטר אלכסנדר (מהמנחים העיקריים בימי שבת) 
קובץ:NYC_Trump_court_trial_2024-05-21_014.jpg|טקסט=Laura Jarrett - Saturday co-anchor & NBC News Senior Legal Correspondent| לורה ג'ארט (מהמנחים העיקריים בימי שבת) 
קובץ:Actress_Malin_Akerman_Visits_TODAY_Show_(50026255087)_(cropped).jpg|טקסט=Willie Geist Sunday anchor| ווילי גייסט (המנחה העיקרי בימי ראשון) 


## פינות קבועות בתוכנית
260px|ממוזער|צילום מסט הצילומים של התוכנית ב-2015
הפינות הקבועות בתוכנית כוללות:
* כותרות היום - סיכום של הידיעות החדשותיות המרכזיות באותו היום
* עדכוני מזג אוויר - דיווח על תחזית מזג אוויר הצפויה באזורים השונים ברחבי ארצות הברית באותו היום.
* פינת הבריאות - חלק המתמקד בנושאי רפואה ובריאות.
* פינת הבישול - חלק בו לוקחים חלק שפים מפורסמים שונים.

## מדרוג
התוכנית הייתה מדורגת במקום הראשון בטבלת הרייטינג מ-11 בדצמבר 1995 ועד 9 באפריל 2012 כאשר תוכנית הבוקר "Good Morning America" הפכה שוב לתוכנית הנצפית ביותר בארצות הברית. משנת 2012 ואילך זוהי התוכנית השנייה הנצפית ביותר בארצות הברית אחרי "Good Morning America".

## קישורים חיצוניים

* 

קטגוריה:תוכניות טלוויזיה אמריקאיות שעלו לשידור בשנות ה-1950
קטגוריה:תוכניות בוקר
קטגוריה:NBC: סדרות טלוויזיה
פרנקלין בילינגס

**פרנקלין סוויפט בילינגס** (באנגלית: **Franklin Swift Billings**; ) היה איש עסקים ופוליטיקאי אמריקאי מוורמונט, שכיהן כחבר בית הנבחרים של מדינתו בשנים 1910–1915 ובשנים 1921–1923 (בשנתיים האחרונות כיושב ראש הבית), לאחר מכן ועד 1925 כסגן מושל ורמונט ה-54, ולאחר מכן ועד 1927 כמושל ורמונט ה-60.
## ראשית חייו
פרנקלין בילינגס נולד בניו בדפורד שבמסצ'וסטס, כבנם של פרנקלין נובל בילינגס  ושל ננסי סוויפט בילינגס. הוא התחנך באקדמיית אדמס שבעיר קווינסי, וסיים את לימודיו באקדמיית מילטון שבמילטון. ב-1885 סיים בילינגס את לימודיו באוניברסיטת הרווארד.
## קריירה
בילינגס עבד בחוות כבשים בקנזס, ולאחר מכן היה מעורב בעסק של יבוא ויצוא בניו יורק. ב-1903 הוא עבר לוורמונט, והיה שם מנהל בחברת הרכבות וודסטוק, בחברת הוטל, בחברת אקוודוקט ובחברת אלקטריק. הוא גם היה נשיא חברת אספקת הקרח של וודסטוק, וגזבר חברת אמפייר בילדינג, ושל חברת ההשקעות של ורמונט. בשנים 1904–1906 הוא עבד במטה של המושל צ'ארלס בל כראש המטה של המשמר הלאומי של ורמונט בדרגת קולונל. במשך זמן רב הוא היה יושב ראש ישיבות מועצת הכפר וודסטוק, ורפובליקני פעיל. הוא גם היה חבר בוועדה המדינתית לשימור משאבי הטבע ובמועצת החינוך המדינתית.

בשנים 1910–1915 כיהן בילינגס כחבר בית הנבחרים של ורמונט. הוא שב לבית הנבחרים בשנים 1921–1923, ואז גם נבחר כיושב ראש הבית.

בשנים 1923 - 1925 כיהן בילינגס כסגן מושל ורמונט. ב-1924 הוא נבחר כמושל ורמונט וכיהן בתפקיד בשנים 1925 - 1927. במהלך תקופת ממשלו הקימה הממשלה הפדרלית יערות לאומיים בוורמונט. באותה תקופה גם הוקמה מחלקת כלי הרכב, והונהג רישום של המכוניות.

לאחר תום כהונתו כמושל, שימש בילינגס כחבר במועצת הפיקוח על משקאות חריפים של ורמונט, והיה חבר במועצת המשגיחים של אוניברסיטת הרווארד.
## חיים אישיים
ב-1892 נשא בילינגס לאישה את אליזבת "בסי" יואיט וייל מניו יורק, ולשניים נולדו שתי בנות ובן. לאחר מותה של אליזבת ב-1917, נישא בילינגס בשנית לגרטרוד פרימן קרטיס, ולשניים נולד בן אחד, פרנקלין ס. בילינגס הבן, שהיה לנשיא בית המשפט העליון של ורמונט ולנשיא בית המשפט הפדרלי של מחוז ורמונט.

פרנקלין בילינגס נפטר בוודסטוק ב-16 בינואר 1935. הוא נטמן בבית הקברות ריברסייד שבעיר.

משפחתו של בילינגס מונצחת בוודסטוק בפארק הלאומי ההיסטורי מארש-בילינגס-רוקפלר , ובחווה והמוזיאון בילינגס, שמתמקד בשימור, החיים הכפריים וההיסטוריה החקלאית.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1606


## קישורים חיצוניים

* פרנקלין בילינגס באתר אגודת המושלים הלאומית 
* פרנקלין בילינגס באתר The Political Graveyard 
* 

## הערות שוליים

קטגוריה:אמריקאים ילידי מסצ'וסטס
קטגוריה:מושלי ורמונט
קטגוריה:מושלי מדינות ארצות הברית מהמפלגה הרפובליקנית
קטגוריה:סגני מושלי ורמונט
קטגוריה:חברי האספה הכללית של ורמונט
קטגוריה:בוגרי אוניברסיטת הרווארד
קטגוריה:אמריקאים שנולדו ב-1862
קטגוריה:אמריקאים שנפטרו ב-1935
הפיגוע בצומת כרכור (2025)

**הפיגוע בצומת כרכור (2025)** היה פיגוע דריסה שהתרחש ב-27 בפברואר 2025 בצומת כרכור. את הפיגוע ביצע ג'מיל זיוד, פלסטיני בן 53 שמוצאו מסילת אל-חארית'יה, שדרס קבוצת אנשים בתחנת אוטובוס ופצע 14 בני אדם, מתוכם נערה בת 17, יהלי גור, שנפטרה מפצעיה לאחר מכן. לאחר פיגוע הדריסה, זיוד נמלט עם רכבו ניסה לדקור שוטרים שרדפו אחריו, השוטרים הספיקו להרוג אותו לפני שהצליח לדקור אותם.

## מהלך הפיגוע
צומת כרכור ממוקם בכביש 65.

ב-27 בפברואר 2025, בסביבות השעה 16:18, ג'מיל זיוד, פלסטיני בן 53 מהכפר סילת אל-חארית'יה שסמוך לג'נין, נסע במהירות גבוהה לעבר קבוצת אנשים שעמדה בתחנת אוטובוס בצומת כרכור. הוא פגע ב-14 בני אדם, בהם יהלי גור, נערה בת 17 מפרדס חנה-כרכור, שנפצעה אנושות בראשה ונפטרה מפציעותיה ב-4 במרץ 2025 בבית החולים. גור הייתה תלמידה בתיכון בחריש. בין הפצועים האחרים היו גבר בן 60 ואישה בת 19 שנפצעו באורח קשה עם פגיעות ראש, אישה שנפצעה באורח בינוני, וחמישה נוספים שנפצעו באורח קל. לאחר הדריסה, זיוד נמלט מהצומת. הוא המשיך בנסיעה של ארבעה קילומטרים, שבסופה הוא התנגש בניידת משטרה ליד מתחם קניות בגן שמואל, לאחר ההתנגשות הוא יצא מרכבו, שלף מברג וניסה לדקור שוטרים שהיו במקום. בתגובה, השוטרים פתחו באש והרגו אותו. חמאס שיבח את הפיגוע, אך לא לקח עליו אחריות באופן רשמי.

## המחבל
המחבל שביצע את הפיגוע היה ג'מיל זיוד, בן 53, שב"ח שהתגורר במעלה עירון עם אשתו הערבייה-ישראלית. זיוד החל להתגורר בישראל באופן לא חוקי מספר שנים לפני שביצע את הפיגוע.

## ראו גם
* פיגועי טרור בישראל ב-2025
* הפיגוע בצומת כרכור (2002)

## הערות שוליים

צומת כרכור
צומת כרכור
קטגוריה:פרדס חנה-כרכור
מירי סקלייר-לוי

**מירי סקלייר-לוי** היא רדיולוגית ישראלית, מנהלת תחום רדיולוגיה במרכז מירב בבית החולים תל השומר, ופרופסור חבר בפקולטה לרפואה באוניברסיטת תל אביב.

## ביוגרפיה
סקלייר למדה לימודי רפואה בין השנים 1984 ל-1991 בפקולטה למדעי הבריאות, בית הספר לרפואה של האוניברסיטה העברית בירושלים.

בשנים 1991 עד 1996 היא עברה התמחות ברדיולוגיה אבחנתית במכון הדימות של בית החולים הדסה.

בין 1996 ל-1999 שימשה רופאה בכירה בבית החולים הדסה עין-כרם.

בשנים 1999 עד 2001 היא עברה התמחות בהדמיה נשית, דימות השד, ממוגרפיה, ואולטרה-סאונד במרכזים רפואיים באוניברסיטת טורונטו.

בין השנים 2001 ל-2009 עבדה כרופאה בכירה במכון הרנטגן של יחידת השד של בית החולים הדסה עין כרם.

בשנת 2009 התמנתה למנהלת המכון לדימות שד במרכז מירב, שיבא-תל השומר.

במקביל לעבודתה הרפואית סקלייר הרצתה בבית הספר לרפואה באוניברסיטה העברית בירושלים: בשנים 2001 עד 2008 כמרצה, ועד 2009 כמרצה בכירה. ב-2013 החלה להרצות באוניברסיטת תל אביב והחל מ-2019 היא פרופסור חבר קליני בפקולטה לרפואה באוניברסיטת תל אביב.

## מחקריה
סקלייר-לוי עוסקת במחקרים בתחום ההדמיה יחד עם חוקרים ממכון ויצמן ומאוניברסיטת תל אביב. היא חוקרת מעורבות בינה מלאכותית בהדמיה של השד בבדיקות ממוגרפיה, ממוגרפיה עם חומר ניגוד ו-MRI.

## חברות באיגודים מקצועיים
* איגוד הרדיולוגים בישראל
* החוג לדימות מחלות שד
* ההסתדרות הרפואית לישראל
* החברה הצפון אמריקאית לרדיולוגיה
* החברה האירופאית לרדיולוגיה

## קישורים חיצוניים
* סקלייר לוי באתר של בית החולים תל השומר
* סקלייר-לוי באתר ResaerchGate
* 
* 

## הערות שוליים

קטגוריה:רופאים ישראלים
קטגוריה:רופאות ישראליות
קטגוריה:רדיולוגים ישראלים
קטגוריה:בעלות תואר דוקטור לרפואה מהאוניברסיטה העברית בירושלים
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:סגל מרכז רפואי הדסה
קטגוריה:סגל המרכז הרפואי ע"ש חיים שיבא - תל השומר
קטגוריה:סגל אוניברסיטת תל אביב: רפואה
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
שי קויתי

**שי קויתי** (נולד ב-9 באוקטובר 1971) הוא פרופסור ישראלי לרפואה פנימית וראומטולוגיה, מומחה במחלות אוטואימוניות.

## קורות חיים
פרופ' שי קויתי הוא רופא ישראלי, יליד רמת גן, דור שלישי למשפחת רופאים ורוקחים יהודים ממוצא עיראקי וכוויתי. הוא מומחה בתחום הראומטולוגיה והרפואה הפנימית, עם ניסיון רחב בתחום של מחלות אוטואימוניות, ובפרט דלקת פרקים שגרונית, מיוזיטיס, זאבת, וקדחת ים תיכונית משפחתית (FMF). פרופ' קויתי משמש כיום ראש היחידה הראומטולוגית במרכז הרפואי מאיר בכפר סבא, וכן מנהל רשות המחקר בבית החולים מאז 2022. בנוסף לפעילותו הרפואית, הוא עוסק במחקר אקדמי בתחום המחלות האוטואימוניות.

## השכלה
פרופ' קויתי סיים את לימודיו הרפואיים בפקולטה לרפואה של אוניברסיטת תל אביב, שם הוא משמש כחבר סגל אקדמי קליני. הוא עבר הכשרה בתחום הראומטולוגיה והמשיך בהתמחות במגוון תחומים רפואיים נוספים.

## קריירה רפואית
פרופ' שי קויתי הוא בוגר המחזור השישי של תוכנית תלפיות של מרכז רפואי שיבא – תל השומר. לפני תפקידו כראש היחידה הראומטולוגית במרכז הרפואי מאיר, שימש כסגן מנהל מחלקה פנימית בבית החולים שיבא. פרופ' קויתי הוא מומחה בראומטולוגיה, תחום העוסק במחלות אוטואימוניות שבהן מערכת החיסון תוקפת את הגוף עצמו. תחום ההתמחות המרכזי שלו הוא מיוזיטיס דלקתי - מחלה אוטואימונית קשה אשר משפיעה על השרירים של הגוף. בנוסף לכך, הוא עוסק במחקר בתחום קדחת ים-תיכונית משפחתית (FMF), מחלה גנטית שגורמת להתפרצויות חום ודלקת.

## מחקרים ופרסומים אקדמיים
פרופ' קויתי פרסם מאמרים רפואיים רבים בעיתונות מדעית בינלאומית ולקח חלק בכנסים רפואיים חשובים בארץ ובחו"ל אחדים מהם גם הנחה. המאמרים שלו עוסקים בעיקר בהבנת מנגנוני מחלות אוטואימוניות, אבחון, וכן טיפול במחלות ראומטולוגיות.

## קריירה אקדמית
פרופ' קויתי הוא חבר סגל קליני בפקולטה לרפואה של אוניברסיטת תל אביב, שם הוא עוסק בהדרכת סטודנטים לרפואה ומכשיר רופאים צעירים בתחום הראומטולוגיה. הוא מלמד קורסים בנושאים של מחלות ראומטולוגיות וקשיים קליניים שמופיעים במטופלים עם מחלות אוטואימוניות.

## פעילות ציבורית והתנדבות
קויתי עוסק גם בפעילות ציבורית. הוא מתנדב בעמותת "למענם – רופאות ורופאים למען שורדי שואה", המספקת טיפול רפואי לשורדי שואה במצוקה. בנוסף, הוא משמש כיועץ רפואי במגוון פרויקטים רפואיים נוספים.

## קישורים חיצוניים
* פרופיל בפקולטה לרפואה, אוניברסיטת תל אביב
* דף סיכום מחקרים ומאמרים, אוניברסיטת תל אביב
* פרופ' שי קויתי – המכון הראומטולוגי, מרכז רפואי מאיר
* 

## הערות שוליים

קטגוריה:גבעתיים: אישים
קטגוריה:בעלי תואר דוקטור לרפואה מאוניברסיטת תל אביב
קטגוריה:סגל אוניברסיטת תל אביב: רפואה
קטגוריה:סגל מרכז רפואי מאיר
קטגוריה:רופאים ישראלים
קטגוריה:ראומטולוגים ישראלים
קטגוריה:רופאים פנימיים ישראלים
קטגוריה:ישראלים שנולדו ב-1971
בצלאל בן חיים

**בצלאל בן-חיים** (נולד ב-1967) הוא צלם, אמן ומנחה סדנאות צילום ישראלי. עבודותיו הוצגו בגלריות ובמוזיאונים בישראל ובעולם, ונרכשו לאוספים רבים. הוא מתמחה בטכניקות צילום ייחודיות כגון צילום חריר (נקב - pinhole photography) וחשיפות ארוכות. יצירתו עוסקת בנושאים כמו אור, מסע בזמן, היקום והכוכבים, מיתוסים, אגדות עם, דמויות מיסטיות ותופעות על-טבעיות.

## ביוגרפיה
בן-חיים למד צילום במכון האמנות של שיקגו בארצות הברית, בבצלאל אקדמיה לאמנות ועיצוב ירושלים בירושלים ובהמדרשה לאמנות בבית ברל. במהלך השנים פיתח סגנון ייחודי המשלב טכניקות צילום מסורתיות עם גישה אמנותית עכשווית.

## יצירה אמנותית
בן-חיים יוצר מזה למעלה משני עשורים ומתמקד בחקר האור והשפעתו על הצילום, תוך שימוש בטכניקות ניסיוניות שונות. עבודותיו המוקדמות עסקו בנופיםֿ אורבניים וטבעיים, בהן חקר את יחסי האור והחומר. בשנות ה-2000 החל לעסוק בצילום מבוסס זמן, תוך שימוש בחשיפות ארוכות ובצילום סטנוגרפי. בשנים האחרונות חקר את גבולות הדימוי המצולם דרך שילוב של טכניקות מסורתיות ועיבוד דיגיטלי מתקדם.
במהלך שנת 2023 הציג תערוכה בגלריית בית המשאבות בנווה שאנן בתל אביב, וכן עבודה במסגרת פרויקט "קיר בעיר" בבניין עיריית תל אביב-יפו. אחת מעבודותיו אף הודפסה על מעטפות הארנונה של העירייה, שנשלחו למאות אלפי תושבים. לאורך השנים הציג עבודותיו בגלריות ומוזיאונים בארץ ובעולם, וזכה להכרה רחבה בתחום הצילום האמנותי.

## תערוכות נבחרות
* 2024 - "היומיומי" (עם עלמה שניאור), גלריה אינדי, תל אביב
* 2023 - "חורים לבנים", פרויקט "קיר בעיר", עיריית תל אביב
* 2023 - "חור שחור", גלריית בית המשאבות, תל אביב
* 2021 - "ירחים רבים", גלריה עשוש, צוקים
* 2021 - "תאחיזה" (עם כרמית חסין), גלריה בנימין, תל אביב
* 2018 - "אור, זמן", בית קנדינוף, תל אביב
* 2017 - "עונת החתונות", קפה/גלריה פיצרון, תל אביב

## תערוכות קבוצתיות נבחרות
* 2025 - "נופי הזמן המצטבר", בית אוסף קופפרמן, קיבוץ לוחמי הגטאות
* 2024 - "הופמנית", גלריה מקום לאמנות, תל אביב
* 2023 - "על חלל", מוזיאון בת ים לאמנות
* 2023 - "שכבות מקבילות", גלריה ביתא, ירושלים
* 2023 - "צבע טרי 2023" – חממת האמנים
* 2023 - "זומו - אורחן זיף זיף", עכו
* 2022 - "מרימים את השאלטר - אמנות רחוב בתל אביב"
* 2022 - "דברי הימים", גלריה ND, רמת גן
* 2022 - "גלריה גרוסו מודו"
* 2022 - "תוכנית, פעולה", מקום לאמנות, תל אביב
* 2021 - "אלף מטר", אירוע עירוני בשכונת נווה שאנן, תל אביב
* 2021 - "עוקף גן שמואל", רטרוספקטיבה לדליה אמוץ, גלריה גן שמואל
* 2020 - "המולה וזעם: ערב של הקרנות וידאו", מקום לאמנות, תל אביב
* 2020 - "צבע טרי" – חממת האמנים
* 2020 - "נוף וקדושה", מלון מצפה הימים

## מלגות ומענקים
* 2024 - קרן רבינוביץ' לאמנויות
* 2022 - משרד התרבות והספורט (הקרן ליוצרים עצמאיים)
* 2021 - קרן רבינוביץ' (פרויקט "בא בזמן")
* 1995 - מלגת לימודים מתקדמים מה-British Council

## אוספים
* אוסף האמנות הישראלית של כנסת ישראל
* אוסף האמנות של בית IBI

## ספר אמן
* 2020 - The Times - ספר אמן. טקסט: יאיר ברק

## סדנאות והנחיה
מלבד עבודתו כאמן, בן-חיים מנחה סדנאות צילום יצירתי עבור חברות, ארגונים, קבוצות ויחידים. הסדנאות שלו עוסקות בהיבטים אמנותיים וטכניים של הצילום, במטרה לעורר השראה ולשפר את החשיבה היצירתית של המשתתפים.

## קישורים חיצוניים

## הערות שוליים

קטגוריה:צלמים ישראלים
קטגוריה:צלמי רחוב
קטגוריה:בוגרי בצלאל, אקדמיה לאמנות ועיצוב
קטגוריה:בוגרי המדרשה לאמנות
קטגוריה:אמנים ישראלים
קטגוריה:ישראלים שנולדו ב-1967
יגאל דדון

**יגאל דדון** (נולד ב-1980) הוא קצין בצה"ל בדרגת תת-אלוף המשמש כמפקד בסיס פלמחים של חיל האוויר הישראלי.

## ביוגרפיה
דדון נולד ביישוב מרכז שפירא בשנת 1980. למד בישיבה התיכונית אור עציון ובמכינת עצמונה אחר כך התגייס לצה"ל בשנת 2000 וסיים קורס טיס בשנת 2001.

בשנים 2018–2021 פיקד על טייסת 118 (דורסי הלילה). לאחר מכן שירת כראש ענף סיוע משולבים בלהק השתתפות ומסוקים עד שנת 2022. אחר כך מונה למפקד צוות פו"ם אלון במכללת הצבאית עד שנת 2024.

בבוקר טבח השבעה באוקטובר עדכן את אל"ם עמי ביטון, מפקד חטיבת הצנחנים, שיש ארבעת מסוקי יסעור של טייסת 118 ועוד שני מסוקי ינשוף מבסיס פלמחים שיכולים לשמש כדי להעביר חיילים, וביטון ביקש להעביר את גדוד 890 לחזית לצורך הלחימה. דדון הטיס בעצמו את אחד ממסוקי היסעור והנחית אותם ליד קיבוץ עלומים. בזמן הנחיתה נורו על המסוק רקטות נ"ט, שהבעירו את המסוק. לא היו קורבנות בנפש ודדון נפצע קל.

במאי 2024 מונה לתחקר את הטבח והקרבות ביישוב רעים, צומת רעים וצומת גמה.

ביולי 2024 קיבל את דרגות תת-אלוף וב-10 ביולי החל לפקד על בסיס פלמחים.

דדון הוא בעל תואר ראשון במשפטים ממכללת ספיר ותואר שני במדע המדינה מאוניברסיטת חיפה. הוא נשוי ואב ל-4.

## קישורים חיצוניים

## הערות שוליים

קטגוריה:בוגרי ישיבת אור עציון
קטגוריה:בוגרי מכינה קדם-צבאית עצם
קטגוריה:תתי-אלופים בחיל האוויר
קטגוריה:טייסי חיל האוויר הישראלי
קטגוריה:מפקדי בסיס פלמחים
קטגוריה:ישראלים שנולדו ב-1980
קרייג מאזין

**קרייג מאזין** (באנגלית: **Craig Mazin**; נולד ב-1971) הוא תסריטאי, מפיק, במאי קולנוע ובמאי טלוויזיה יהודי-אמריקאי. הוא מוכר בעיקר בתור היוצר, הכותב והמפיק של המיני-סדרת דרמה היסטורית "צ'רנוביל" (2019) ובתור היוצר-השותף, הכותב-השותף והמפיק בפועל של סדרת הטלוויזיה הפוסט-אפוקליפטית "האחרונים מבינינו" (2023–הווה).

## קורות חיים
מאזין נולד בעיר ניו יורק שבארצות הברית. גדל במשפחה ממעמד הביניים. הוריו היו מורים בתיכון. בגיל 13 עבר לעיר מרלבורו שבניו ג'רזי ושם למד בתיכון "Freehold"  עד שנת 1988 ובאוניברסיטת פרינסטון עד שנת 1992. סיים את לימודיו "בכבוד רב" עם תואר בפסיכולוגיה.

לאחר לימודיו עבר ללוס אנג'לס ועבד בחברת ההפקה "סרטי וולט דיסני" בתור מנהל שיווק של סרטי קולנוע. בזמן שעבד עבור דיסני היה שותף לכתיבת תסריט הסרט "", קומדיית מדע בדיוני שיצאה בשנת 1997.

אחרי שבמשך למעלה מעשור השתתף ככותב, מפיק או במאי בהפקת סרטים שונים כגון "מת לצעוק 3" (2003), "סופרהירו" (2008) ו"בדרך לחתונה עוצרים בבנגקוק" (2011), הוא יצר עבור "HBO" ו"סקיי אטלנטיק"  את המיני-סדרת דרמה היסטורית "צ'רנוביל" (2019) עתורת השבחים והפרסים, שבגינה מאזין זכה בשנת 2019 בפרס אמי לכתיבה יוצאת מן הכלל למיני-סדרה.

בשנת 2023 עלתה לשידור ב-"HBO" הסדרה "האחרונים מבינינו" שמאזין הוא אחד מיוצריה ושזכתה לנתוני צפייה גבוהים.

## חיים אישיים
מאזין נשוי ויש לו שני ילדים.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:תסריטאי קולנוע יהודים אמריקאים
קטגוריה:תסריטאי טלוויזיה יהודים אמריקאים
קטגוריה:במאי קולנוע יהודים אמריקאים
קטגוריה:במאי טלוויזיה יהודים אמריקאים
קטגוריה:מפיקי קולנוע יהודים אמריקאים
קטגוריה:מפיקי טלוויזיה יהודים אמריקאים
קטגוריה:זוכי פרס אמי לבידור בפריים טיים
קטגוריה:בוגרי אוניברסיטת פרינסטון
קטגוריה:אמריקאים שנולדו ב-1971
פוארטו אינחניירו איבאנייס

**פוארטו אינחניירו איבאנייס** (בספרדית: **Puerto Ingeniero Ibáñez**; לעיתים מכונה גם **פוארטו איבנייס**, בספרדית: **Puerto Ibáñez**) היא עיירה קטנה במחוז אייסן בדרום צ'ילה בקרבת שפך של נהר איבאנייס. היא ממוקמת על מפרץ, מול החוף הצפוני של אגם חנרל קאררה, 116 קילומטרים, דרומית לעיר קויאיקה. במפקד האוכלוסין של 2017 היו בה 764 תושבים. זוהי בירת הקומונה של ריו איבאנייס.

## היסטוריה
העיירה נוסדה בשנת 1924. היא נקראת על שמו של כורה צ'יליאני, קורנליו איבאנייס, שבילה מספר עונות באזור.

## כלכלה
כלכלת העיירה מבוססת בעיקר על חקלאות, גידול בקר וגידול יבולים, בזכות מיקרו אקלים שפיר המושפע מהאגם. בעיירה מייצרים גם כלי חרס מיוחדים.

גם התיירות משרתת את הכלכלה. יש אמנות סלע באזור, והמפל של ריו איבאנייס הוא 6 קילומטרים מהעיירה.

## תחבורה
העיירה מקושרת לקארטרה אאוסטרל בכביש סלול. יש גם מעבורת מכוניות, החוצה את האגם לצ'ילה צ'יקו.

## הערות שוליים

קטגוריה:צ'ילה: יישובים
קטגוריה:אייסן
אוסף האמנות של איסמר ליטמן

ממוזער|איסמר ליטמן (1910)
**אוסף האמנות של איסמר ליטמן** (1878–1934), עורך דין גרמני שחי בברסלאו, כלל 347 ציורים ורישומים בצבעי מים ו-5,814 רישומים מאת אמנים כגון לוביס קורינת, מקס פכשטיין, אריך הקל, מקס ליברמן, קתה קולוויץ, לוסיאן אדריון ואוטו מולר.

## אספן האמנות

איסמר ליטמן היה פטרון של חיי התרבות בוורוצלב. הוא תמך באמנים צעירים, סייע בהקמת המוזיאון היהודי בברסלאו, כיהן כחבר הנהלה ב"חברת ידידי האמנות" וקידם אמנות מודרנית.

## רדיפתו על ידי הנאצים

לאחר עליית המפלגה הנאצית לשלטון בשנת 1933, ליטמן נרדף בשל מוצאו היהודי. נאסר עליו לעסוק בעריכת דין, והוא הודר חברתית וכלכלית. במצב זה, ובשל הלחץ הכבד, שם קץ לחייו בשנת 1934.

## מכירות כפויות והחרמות על ידי הגסטפו

לאחר מותו של ליטמן, אלמנתו, קתה ליטמן, נאלצה למכור את רכושה, כולל 156 יצירות שנמכרו דרך בית המכירות מקס פרל בברלין. יומיים לפני המכירה, 64 מהיצירות, ובהן 18 מהאוסף של ליטמן, הוחרמו על ידי הגסטפו בטענה כי הן מייצגות "אמנות בולשביקית פורנוגרפית".

שאר היצירות נמכרו ב-26–27 בפברואר 1935, אך גורלן של רבות מהן אינו ידוע.

## גורל היצירות האבודות

היצירות שהוחרמו על ידי הנאצים הועברו לגלריה הלאומית בברלין. ארבע יצירות נבחרו לשימור, אך רבות אחרות הושמדו במערכת החימום של ארמון הכתר בברלין בשנת 1936.

בשנת 1937, ארבעה ציורים מאוסף ליטמן הוצגו בתערוכה "אמנות מנוונת" במינכן. חלקם נמכרו במטרה לממן את המשטר הנאצי.

## השבת יצירות

משפחת ליטמן החלה לדרוש את השבת האוסף מאז שנות ה-60. בשנת 1961 הוכרה החרמתן של שש יצירות, ובשנת 1965 הושגה פשרה על פיה שולם פיצוי בגובה 12,000 מארק גרמני. בשנות ה-90 התגלו מסמכים המפרטים את תוכן האוסף, ומאז מתנהל מחקר בנוגע למיקומן של היצירות.

מאז 1999, בהתאם להצהרת וושינגטון, הושבו למשפחת ליטמן שש יצירות ציור ורישום. עם זאת, בקשות נוספות נדחו, ביניהן בקשה להחזרת ציור של אמיל נולדה שהוחזק במוזיאון להמברוק בעיר דויסבורג.

בשנת 2021 הוצע למכירה פומבית הציור ""גן התאשור" (Buchsbaumgarten) מאת אמיל נולדה, כחלק מהסכם פשרה עם מוזיאון להמברוק.
[250px|ממוזער|שמאל|[שתי דמויות עירומות למחצה, מאת מולר.]] 

## יצירות בולטות מהאוסף

ארבע יצירות מהאוסף שהוצגו בתערוכת "אמנות מנוונת" כוללות:
* אוטו מולר, Knabe vor zwei stehenden und einem sitzenden Mädchen", 1918/1919" – הושבה לידי יורשי ליטמן לאחר בדיקה מקיפה במוזיאון קונסטהאלה אמדן.
* אוטו מולר, "שתי דמויות עירומות למחצה", 1919 – נרכשה על ידי יוזף האובריך ב-1939 והושבה ליורשים ב-1999 בהתאם להצהרת וושינגטון.
* ציור עירום מאת פרנץ רדזיוויל – מיקומו כיום אינו ידוע.

## יצירות שנמצאו אך לא הושבו
* אמיל נולדה, Buchsbaumgarten", 1909" – נמכר לבית המכירות מקס פרל בשנת 1935, ולאחר מכן נרכש על ידי מוזיאון להמברוק. בקשת המשפחה להחזרתו נדחתה.

## קישורים חיצוניים

* אודות איסמר ליטמן באתר המוזיאון היהודי בברלין
* מאמר על השבת יצירות אמנות שנבזזו

## הערות שוליים

קטגוריה:אספני אמנות יהודים
קטגוריה:יהדות גרמניה
קטגוריה:אוספים
קטגוריה:ביזת יצירות אמנות בידי הנאצים
דאטהבריקס

**דאטהבריקס** (**Databricks**) היא חברת הזנק אמריקאית, המספקת פלטפורמה מבוססת מחשוב ענן המסייעת לארגונים לבנות, להרחיב ולנהל נתונים ובינה מלאכותית. 

החברה הוקמה ב-2013 על ידי יוצרי אפאצ'י ספארק, חוקרים מאוניברסיטת קליפורניה בברקלי, בסיוע השקעה בסך 13.9 מיליון דולר מקרן ההון סיכון אנדריסן הורוביץ. בדצמבר 2024 גייסה החברה 10 מיליארד דולר מקרן ההון סיכון "Thrive Capital" לפי שווי של 62 מיליארד דולר. בדצמבר 2025 השלימה גיוס נוסף של 4 מיליארד דולר לפי שווי חברה של 134 מיליון דולר.

ב-2024 רשמה החברה הכנסות של 2.6 מיליארד דולר וב-2025 הגיעה ברבעון השלישי לקצב הכנסות שנתי של כ-4.8 מיליארד דולר. החברה מעסיקה 8,000 עובדים ברחבי העולם.

## קישורים חיצוניים

* 

* אתר החברה

## הערות שוליים

קטגוריה:חברות בינה מלאכותית אמריקאיות
לריסה ניילנד

**לריסה ניילנד** (ברוסית: **Лариса Савченко-Нейланд**, בלטבית: **Larisa Savčenko-Neilande**;  נולדה ב-21 ביולי 1966) טניסאית העבר ומאמנת טניס סובייטית ולטבית. היא זכתה במקום ראשון בתחרות זוגות נשים וזוגות מעורבים בתחרויות גראנד סלאם 6 פעמים.

## ביוגרפיה
לריסה סבצ'נקו נולדה בלביב (אז בתחוני ברית המועצות כיום באוקראינה) למשפחה של איש צבא ברית המועצות ואחות. היא החלה להתאמן בטניס בגיל צעיר. בגיל 16 היא החלה לשחק בתחרויות בין-לאומיות ונכללה בנבחרת גביע בילי ג'ין קינג של ברית המועצות.

בשנת 1989 סבצ'נקו התחתנה עם מאמן טניס מלטביה אלכס ניילנד ועברה להתגורר עם בעלה ליורמלה.

רוב ההצלחות של ניילנד היו בתחרויות זוגות נשים וזוגות מעורבים.

בתחרויות זוגות נשים ניילנד שיחקה לצד נטליה זברבה עד לשנת 1991 (היו נציגות של ברית המועצות). הן ניצחו באליפות צרפת הפתוחה 1989 ואליפות וימבלדון 1991 והפסידו בגמר אליפות וימבלדון 1988, אליפות וימבלדון 1989, אליפות צרפת הפתוחה 1990 ואליפות צרפת הפתוחה 1991. בהמשך היא שיחקה לצד יאנה נובוטנה והן הפסידו במשחקי הגמר 5 פעמים לזוג ג'יג'י פרנאנדס/נטליה זברבה. 

בתחרויות זוגות מעורבים ניילנד שיחקה ב-9 משחקי בגמר בתחרויות גראנד סלאם וניצחה 4 פעמים. היא שיחקה עם פרטנרים שונים. הניצחונות היו באליפות וימבלדון 1992 עם סיריל סוק, אליפות אוסטרליה הפתוחה 1994 עם אנדרי אולחובסקי, אליפות צרפת הפתוחה 1995 ואליפות אוסטרליה הפתוחה 1995 עם מארק וודפורד.

בתחרויות גמר ה-WTA ניילנד שיחקה בגמר 6 פעמים והפסידה בכולם.

ניילנד השתתפה באולימפיאדת ברצלונה כנציגת לטביה והייתה חברה בנבחרת גביע בילי ג'ין קינג של לטביה שנים רבות.

בשנת 1999 אצל ניילנד החלו בעיות גב והיא פרשה בשנת 2000.

לאחר פרישה ניילנד החלה לאמן. היא הייתה מאמנת של אנסטסיה מיסקינה וסבטלנה קוזנצובה.

## קישורים חיצוניים
* 

קטגוריה:טניסאיות סובייטיות
קטגוריה:טניסאיות זוכות אליפות וימבלדון
קטגוריה:טניסאיות זוכות אליפות צרפת הפתוחה
קטגוריה:טניסאיות זוכות אליפות אוסטרליה הפתוחה
קטגוריה:מאמני טניס
קטגוריה:ילידות 1966
שפנים קטנים ומצחיקים

**שפנים קטנים ומצחיקים** (באנגלית: **Funny Little Bunnies**) הוא סרט הנפשה קצר אמריקאי מסדרת הסרטים "סימפוניות טיפשיות". הסרט הופץ בשנת 1934.

## עלילה
הסרט מתרחש בעולמם הקסום של ארנבי הפסחא, שעל פי האגדות, רק מי שמאמין שהסיפורים שלהם נכונים יכול לבקר אותם. הארנבים בסרט מראים כיצד הם מכינים את המתנות השונות לכבוד חג הפסחא.

## מדיה ביתית
הסרט הופץ ב-4 בדצמבר 2001, באוצרות וולט דיסני: סימפוניות טיפשיות - הקלאסיקות המוזיקליות המצוירות ההיסטוריות.

## קישורים חיצוניים

## הערות שוליים

קטגוריה:סימפוניות טיפשיות
אנשים שאנחנו פוגשים בחופשה (סרט)

**אנשים שאנחנו פוגשים בחופשה** (באנגלית: **People We Meet on Vacation**) הוא סרט רומנטי אמריקאי בבימויו של ברט היילי, המבוסס על רומן מ-2021 באותו שם  מאת הסופרת האמריקאית אמילי הנרי. מככבים בו אמילי באדר וטום בליית'.

הסרט עלה לשידור בנטפליקס ב-9 בינואר 2026.

## עלילה
פופי (אמילי באדר) ואלכס (טום בליית') הכירו לפני תשע שנים בבוסטון קולג' והתיידדו. במהלך טיול לעיר הולדתם המשותפת, לינפילד, אוהיו הם נאלצים לחלוק חדר במלון. לא קורה ביניהם כלום כי לאלכס יש חברה, שרה (שרה קתרין הוק). בשנה שלאחר מכן, אלכס ופופי יוצאים לקמפינג בקנדה לאחר הפרידה שלו משרה, הם מתחייבים שכל קיץ יפגשו ויטיילו יחד. בהמשך משלים אלכס עם שרה ומציע לה נישואים וגם לפופי יש חבר. אלכס ופופי רבים ומנתקים את הקשר ביניהם לאחר הצעת הנישואין בגלל אי הבנה. בהווה השניים נפגשים בחתונה של אחיו של אלכס בברצלונה ונזכרים בטיולים נוספים שטיילו יחד ושפופי שנה אחת הייתה חולה ואלכס בחר לטפל בה. יחד הם מתלבטים לגבי עתידם. 

## דמויות

* אמילי באדר - פופי רייט. סטודנטית בעבר וכתבת תיירות בהווה
* טום בליית' - אלכס נילסן. חברה הטוב של פופי אותה הכיר בנסיעה משותפת מבוסטון קולג' 
* שרה קתרין הוק - שרה טורבל. בת הזוג של אלכס 
* ג'מילה ג'מיל - סוואפנה בקשי-הייסמית. הבוסית של פופי
* לוסיאן לוויסקאונט - טריי 
* לוקאס גייג' - באק
* מיילס הייזר - דייוויד נילסן. אחיו של אלכס 
* מולי שאנון - וונדה רייט. אמה של פופי
* אלן ראק - ג'ימי רייט. אביה של פופי
* אליס לי - רייצ'ל 
* ספנסר נוויל - ג'וליאן 
* טומי דו - נאם

* לייטון וויליאמס - עורך טקס החתונה

## הפקה
מפיקי הסרט הם מרטי בואן, וויק גודפרי ואייזק קלאוזנר מחברת טמפל היל. הסרט מופק במסגרת עסקה בין Sony Pictures ונטפליקס. ברט היילי אמור לביים, כאשר יולין קואנג תעבד את הספר לתסריט. ביולי 2024, אמילי באדר וטום בליית' הצטרפו לקאסט הראשי. שרה קתרין הוק, ג'מילה ג'מיל, לוסיאן לוויסקאונט ולוקאס גייג' הצטרפו בספטמבר 2024. ליהוק נוסף כלל את צירופם של אלן רוק ומולי שאנון. שלב הצילומים החל באותו חודש.

## קישורים חיצוניים

## הערות שוליים

קטגוריה:סרטים המבוססים על רומנים אמריקאים
קטגוריה:סרטי 2025
קטגוריה:סרטי דרמה רומנטית אמריקאיים
קטגוריה:נטפליקס: סרטים
אמילי באדר

**אמילי באדר** (באנגלית: **Emily Bader**; נולדה ב-8 בנובמבר 1996) היא שחקנית אמריקאית. בטלוויזיה, היא ידועה בתפקידיה בסדרה של אמזון פריים "ליידי ג'יין שלי"  (2024) ובסרט של נטפליקס "אנשים שאנחנו פוגשים בחופשה".

## ראשית חייה
אמילי באדר נולדה וגדלה בטמקולה, קליפורניה. היא למדה תיאטרון באוניברסיטת לויולה מרימאונט בלוס אנג'לס, וסיימה את לימודיה ב-2016.

## קריירה
באדר ערכה את הופעת הבכורה שלה בתיאטרון המקצועי תיאטרון גפן בלוס אנג'לס במחזה "Our Very Own Carlin McCullough" ב-2018.

בשנת 2021, באדר שיחקה בתפקיד הראשי כמרגוט בסרט "Paranormal Activity: Next of Kin" . בדצמבר 2021 היא לוהקה לתפקיד הראשי בפרויקט של ג'ניפר אספוסיטו "Fresh Kills"  בתור בתה של אספוסיטו רוז. הסרט הוקרן בבכורה בפסטיבל טרייבקה ביוני 2023.

בטלוויזיה באדר הופיעה בתור קלואי בעונה הרביעית של סדרת הפנטזיה לצעירים "מכושפות: הדור הבא". באוגוסט 2022, היא לוהקה לדמותה של ליידי ג'יין גריי בסדרת הטלוויזיה הקומית ההיסטורית בת שמונה חלקים של אולפני אמזון "ליידי ג'יין שלי". היא שיחקה לצד אדוארד בלומל, דומיניק קופר וג'ים ברודבנט. הסדרה שודרה לראשונה בפריים וידאו בשנת 2024.

בשנת 2026 כיכבה בתפקיד הראשי, לצד טום בליית', בסרט הרומנטיקה של נטפליקס "אנשים שאנחנו פוגשים בחופשה" המבוסס על הרומן בעל אותו השם של אמילי הנרי.

## פילמוגרפיה

### בקולנוע

### בטלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקניות קולנוע וטלוויזיה אמריקאיות
קטגוריה:אמריקאים שנולדו ב-1996
קטגוריה:אמריקאיות שנולדו ב-1996
מצנחית

**מַצְנְחִית** (שם מדעי: *Diplacodes*) היא סוג של שפירית ממשפחת הטיסניתיים. צבעי גופה נעים משחור לחלוטין של המצנחית השחורה (*Diplacodes lefebvrii*) האפריקאית, הכחול הבהיר של *Diplacodes trivialis* ההודית, ועד לאדום העז של *Diplacodes hematodes* האוסטרו-אסייתית. המינים השונים בסוג מצויים באפריקה, אסיה, אוסטרליה ודרום-מערב האוקיינוס השקט. לרוב הן קטנות בגודלן.

בישראל מצוי המין מצנחית שחורה, הנפוצה בכל רחבי הארץ.

## מינים בסוג
הסוג כולל את המינים הבאים:

## קישורים חיצוניים

## הערות שוליים

קטגוריה:שפיריות
אייאו קומאטסו

**אייאו קומאטסו** (ביפנית: 小松 礼雄; נולד ב-28 בינואר 1976) הוא מהנדס יפני המשמש כמנהל קבוצת המרוצים האס באליפות הפורמולה 1.

## ביוגרפיה
קומאטסו נולד בטוקיו, יפן. בשנת 1995 החל את לימודיו באוניברסיטת לאפבורו באנגליה. הוא סיים תואר ראשון בהנדסת רכב ותואר שלישי בדינמיקת רכב.

## קריירה
לאחר סיום לימודיו, בשנת 2003, התקבל לעבודה כמהנדס צמיגים בקבוצת בריטיש אמריקן רייסינג (BAR), תפקיד אותו מילא במשך שנתיים. בשנת 2006 עבר לקבוצת רנו בתפקיד מהנדס ביצועים. בתחילה עבד במחלקת הפיתוח של הקבוצה ולאחר מכן עבר לקבוצת המרוצים ועבד עם נלסון פיקה, רומן גרוז'אן וויטלי פטרוב. בעונת 2011 מונה להיות מהנדס המרוץ של פטרוב ושנה מאחר של גרוז'אן. אחרי שנתיים בתפקיד קודם לתפקיד מהנדס מרוץ ראשי בקבוצת לוטוס.

בין קומאטסו וגרוז'אן נוצר קשר אישי קרוב. כשגרוז'אן עבר לקבוצת האס, לקראת עונתה הראשונה באליפות, הצטרף אליו קומאטסו ומונה למנהל ההנדסה במרוצים. בינואר 2024, לאחר פיטוריו של מנהל הקבוצה גונתר שטיינר, מונה קומאטסו לתפקיד.

## הערות שוליים

## קישורים חיצוניים

קטגוריה:בוגרי אוניברסיטת לאפבורו
קטגוריה:מהנדסים יפנים
קטגוריה:פורמולה 1: מנהלי קבוצות
קטגוריה:יפנים שנולדו ב-1976
עבד לווה לאיש מלווה

**עֶבֶד לֹוֶה לְאִישׁ מַלְוֶה** הוא פתגם מתוך ספר משלי, העוסק ביחסים שבין מּקבל הלוואה לבין נותן ההלוואה. לפי האמור בו בכל הלוואה נוצרת מחייבת בין מקבל ההלוואה לנותן ההלוואה בצורה הדומה ליחס שבין עבד לאדוניו. להיגד זה יש משמעויות משפטית במשפט העברי בנוגע לקביעת מקום הדיון, וכן בדיני הראיות.
## מקור ופרשנות
ב נאמר: 
רבי אברהם אבן עזרא והמלבי"ם ראו בפסוק זה תיאור של תופעה שלילית, בה עשיר עושה שימוש בעושר שלו כדי לשלוט על עניים, וזאת לעומת עשיר טוב עין שנותן לעניים מלחמו. 

פרשנים אחרים רואים בכתוב זה משל לצורך של עם הארץ לקבל תורה מתלמיד חכם, עם הארץ דומה ללווה ותלמיד חכם דומה למלווה.
## השלכות במשפט העברי
לפי המובא ב, כאשר המלווה דורש שהדיון על ההלוואה יתקיים ב"בית הוועד" והלווה אינו מעוניין בכך, אלא רוצה שהדיון יתקיים בעיר שבה הם מתגוררים, שומעים למלווה, ואילו כאשר הלווה הוא שמעוניין בהליכה למקום הוועד אין שומעים לו.

ב מובא שכאשר אבד למלווה שטר החוב הוא יכול לדרוש שיפרעו לו את החוב כנגד כתיבת "שובר", וזאת משום "עבד לווה לאיש מלוה".
### חובות שלא נוצרו על ידי הלוואה
בנוגע לכתיבת שובר כתבו תוספות שההנמקה "עבד לווה לאיש מלווה" תקפה גם לגבי חובות שלא נוצרו על ידי הלוואה, כמו כתובה, אחריות נכסים. לגבי קביעת מקום הדיון כתב הרמב"ם שהדין תקף גם לגבי נגזל וניזק: .

## קישורים חיצוניים
*עבד לוה לאיש מלוה, באתר אסיף
## הערות שוליים

קטגוריה:משלי
קטגוריה:משפט עברי: סדרי הדין
דונאושינגן

**דונאושינגן** היא עיירה גרמנית ביער השחור בדרום מערב באדן-וירטמברג, הממוקמת כ-13 קילומטרים מדרום לעיר המחוז וילינגן-שווננינגן, המרכז האמצעי הוא העיר השנייה בגודלה ברובע שוורצוואלד-באר. עד הרפורמה המחוזית ב-1 בינואר 1973 הייתה דונאושינגן עיר המחוז של מחוז דונאושינגן ומאז שייכת למחוז שוורצוואלד-באר.

דונאושינגן היא עיר מחוז גדולה מאז 1 ביולי 1993.

דונאואשינגן מתועד לראשונה בשם אסינגה בשנת 889; הצורה המודרנית של השם מעידה לראשונה בשנת 1292.

## קישורים חיצוניים
* 

## הערות שוליים

קטגוריה:באדן-וירטמברג: ערים
ראדומסק (מחוז)

**מחוז ראדומסק** (בפולנית: **Powiat radomszczański**) הוא מחוז (פוביאט) בפרובינציית לודז', במרכז פולין. המחוז נוסד ב-1 בינואר 1999 בעקבות הרפורמה בממשל המקומי בפולין שעברה בשנת 1998. בירת המחוז והעיר הגדולה ביותר בו היא ראדומסק, השוכנת במרחק של 80 קילומטרים דרומית לבירת הפרובינציה, לודז'. המחוז כולל גם את הערים פשדבוז', השוכנת כ-31 ק"מ מזרחית לראדומסק, וקאמיינסק, השוכנת כ-16 ק"מ צפונית לראדומסק.

שטח המחוז הוא 1,442.78 קמ"ר. נכון לשנת 2006, מנתה אוכלוסיית המחוז 118,856 תושבים, מתוכם 49,152 בראדומסק, 3,758 בפשדבוז', 2,858 בקאמיינסק ו-63,088 תושבים באזורים הכפריים.

## מחוזות שכנים
מחוז ראדומסק גובל במחוז בלחטוב ובמחוז פיוטרקוב מצפון, במחוז קונסקיה ובמחוז ולושצ'ובה ממזרח, במחוז צ'נסטוחובה מדרום-מערב ובמחוז פאיינצ'נו ממערב.

## חלוקה מנהלית
המחוז מחולק ל-14 גמינות (אחת עירונית, שתיים עירוניות-כפריות ו-11 כפריות). הגמינות מפורטות בטבלה הבאה, לפי סדר יורד של אוכלוסייה:

## קישורים חיצוניים
* 

* נתוני אוכלוסייה רשמיים של פולין 2006

קטגוריה:לודז' (פרובינציה)
קטגוריה:פולין: מחוזות